laion/Wikipedia-Exotic huggingface dataset:
Esiaeg

Esiaeg ehk muinasaeg ehk ürgaeg ehk esiajalooline aeg ehk eelajalooline aeg on inimkonna ajaloo periood alates kivist tööriistade kasutuselevõtust umbes 3,3 miljonit aastat tagasi kuni kirja leiutamise ja rakendamiseni umbes 4. aastatuhandel eKr. Erinevates piirkondades lõppes esiaeg erineval ajal. Näiteks Mesopotaamias ja Egiptuses lõppes esiaeg 4. aastatuhandel eKr. Euroopa eri piirkondades langes esiaja lõpp ajavahemikku 1. aastatuhandest eKr mõnes Lõuna-Euroopa regioonis kuni 2. aastatuhande alguseni pKr Kirde-Euroopas. Esiaja lõppemisel võisid olla erinevad põhjused. Näiteks: Egiptuses ja Hiinas lõppes esiaeg kohaliku arengu tulemusena. Ameerikas, Aafrikas, Austraalias, ja Okeaanias sattusid esiajas elanud inimesed ajaloolisesse aega jõudnud muude inimühiskondade mõjuvälja. Eesti esiaja lõpuks peetakse üldiselt 13. sajandi algust, kui Eesti alad aastail 1208 – 1227 toimunud ristisõja käigus vallutati. Inimühiskonna kõige kaugemat minevikku nimetatakse ka ürgajaks. Esiaja periodiseerimisel on üldiselt aluseks põhiline materjal, millest valmistati tööriistu ja relvi. Esiaja perioodid on vastavalt: Kiviaeg Paleoliitikum Mesoliitikum Neoliitikum Pronksiaeg Rauaaeg Mõnes piirkonnas oli kiviaja ja pronksiaja vahel eneoliitikum ehk vase-kiviaeg. Eri piirkondades võisid esiaja teatud perioodid olla erineval ajal või ka puududa. Näiteks Põhja-Euroopas lõppes kiviaeg umbes 1500 eKr, pronksiaeg kestis umbes 500. aastani eKr ning rauaaeg umbes 1000.–1200. aastani pKr. Esiaega on võimalik uurida eelkõige aineliste ajalooallikate ehk muististe põhjal. Muistised on säilinud maapõues või maapinnal. Muististe uurimisega tegeleb arheoloogia. Esiajaloo kohta võib saada ka füüsilise antropoloogia, keeleteaduse ja geneetika meetodite abil. Arheoloogilised kultuurid Eelajalooline muusika
Hagaste

Hagaste on küla Hiiumaa vallas. Küla naaberküladeks on Puliste, Kerema ja Vahtrepa. Hagaste piirneb Väinamerega 3 kilomeetri ulatuses. Kuni 2017. aasta Eesti omavalitsuste haldusreformini kuulus küla Pühalepa valda. Küla territooriumile jääb Vohirahu, mis on Vohilaiu põhjatipu lähedal. Marja Kallasmaa järgi võib küla nimi tuletuda sõnast haga, aga ('hagu, oks'). Külas elas 2011. aasta rahvaloenduse andmetel 10 inimest. Neist 9 olid eestlased. Hagaste talud 1939 Küla asub Pühalepa kihelkonnas. See on ajalooliselt kuulunud Hiiu-Suuremõisa mõisa alla, kuid olnud ka Randvere, Vaemla ja Kassari mõisa haldusalas. Küla on esmamainitud 1620. aastal (Akaste by). Küla lõunaosas asus Sillaotsa (Sülluste) piirkond. 1835 said küla elanikud perekonnanimeks Havi (Hawwy), Kerdo, Kirs, Lepp, Metski (Metsky), Müürisepp (Mürisepp), Piht (Picht), Reha (Rehha), Säng, Trell, Tükk, Uskam, Valdmann (Waldmann) ja Viidik (Widik). 1977–1997 oli küla liidetud Värssu külaga. Sillaotsa ja Rätsepa talukohal asub 2003 paigutatud Marie Underi mälestuskivi (ligipääs Underi isakodule läbi taluõue 30 m maanteest). Kivi autor on kunstnik Enn Johannes. Hagaste baptisti koguduse palvemaja asub Puliste külas. Palvemajas tegutseb Läänemaa usulise ärkamise muuseum. 1986–2003 asus külas vana Sülluste talu tuuliku asemele toodud Ole tuulik, mis seejärel viidi Rudolf Tobiase Majamuuseumi õuele. Küla läbib Hilleste-Hellamaa tee. Statistikaameti statistika andmebaas, vaadatud 21.08.2023. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Hagaste" Eesti kohanimeraamatus. Tallinn: Eesti Keele Sihtasutus, 2016. Statistikaameti andmebaas Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a Randvere mõis, Pühalepa kihelkonna perekonnanimede panemise raamat 1835. Rahvusarhiiv RA,EAA.1864.2.VIII-198
Upēni

Upēni on küla (mazciems) Lätis Limbaži piirkonnas Katvari vallas. Küla asub valla loodeosas, Lūdiņupe jõe kaldal. Aastal 2007 oli külas 20 elanikku. Läti Ruumiandmete Agentuur Vietvārdu datubāze
Jomalas

Jomalas (ka Baloži) on küla (mazciems) Lätis Limbaži piirkonnas Katvari vallas. Küla asub valla põhjaosas. Aastal 2007 oli külas 15 elanikku. Läti Ruumiandmete Agentuur Vietvārdu datubāze
Slavenes

Slavenes on küla (mazciems) Lätis Limbaži piirkonnas Umurga vallas Augstroze Suurjärve kaldal. Külas asub Pilskalnsi bussipeatus. Küla kujunes endise Augstroze vasallilinnuse juurde, mis tänapäeval on varemetes. Muinsusmälestistest on riikliku kaitse all Augstroze keskaegne linnus. Küla jääb Augstroze kaitsealale ja Põhja-Vidzeme biosfääri kaitsealale. Looduskaitse all on kased ümbermõõtudega 3 ja 3,16 meetrit, ning Neikensi tamm. Aastal 2007 oli külas 10 elanikku. Vietvārdu datubāze Autotransporta direcija Augstrozes viduslaiku pils Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Haldi

Haldi on küla Hiiu maakonna Hiiumaa valla edelaosas. Kuni 2017. aasta haldusreformini kuulus küla Emmaste valda. Küla piirneb põhjas Mänspe, idas Kaderna ning lõunas Härma ja Laartsa külaga. Külas asub Haldi sadam. Leo Tiigi järgi võib küla nimi tuleneda rootsi või taanikeelsest sõnast halt 'lombakas', mis võis olla esmaasuka liignimi. Vello Kaskori arvates võib küla nimi tuleneda saksakeelsest sõnast haltstelle – 'laadimiskoht'. Küla alal kaugemale merre ulatub Haldi nina, millest põhja jääb Mänspe lõugas ja lõunasse Haldi lõugas. Eraomandis oleva Haldi nina piirivalve hoone kinnistu tippu puuritud puurkaev osutus arteesia kaevuks. 1726. aasta Läänemaa adramaarevisjonis oli Haldil 3 talu. Eesti Vabariigi ajal talude arv kasvas. Küla kuulus ajalooliselt Emmaste mõisa alla. Küla esimesed taluperemehed on mainitud 1564 Halte Matt ja Halte Hint. 1725. aasta adramaarevisjoni ajal oli Haldi kujunenud külaks. 1835. aastal oli külas viis talu ja perekonnanimedeks saadi: Blank, Enn, Halberg, Hallik, Herm, Kadak, Koolmeister, Liim (Liem) ja Vara (Warra). Haldi nina tipus asus Nõukogude piirivalve vaatluspunkt. Küla läbib Emmaste–Luidja tee. Seal asub ka Haldi sadama tee. Maa-amet, vaadatud 21.11.2020. Statistikaameti statistika andmebaas, vaadatud 22.08.2023. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Haldi" Eesti kohanimeraamatus. Tallinn: Eesti Keele Sihtasutus, 2016. Arteesiakaev purskab nüüd ka Haldil. Hiiu Leht, 7. november 2023. Eesti Vabariigi Põllutööministeeriumi Katastri ja Maakorralduse osakonna toimikud 1918-1944 Rahvusarhiiv RA,ERA.62 Käina, Emmaste kihelkond: perekonnanimede raamat 1835; Rahvusarhiiv RA,EAA.1864.1.136
Timothy Cheruiyot

Timothy Cheruiyot (sündinud 20. novembril 1995 Bometis) on Keenia kergejõustiklane (keskmaajooksja). Ta võitis 2017. aasta maailmameistrivõistlustel Londonis 1500 meetri jooksus kaasmaalase Elijah Manangoi järel hõbemedali. 2019. aasta maailmameistrivõistlustel Dohas tuli ta samal alal Taoufik Makhloufi ja Marcin Lewandowski ees maailmameistriks. 2020. aasta suveolümpiamängudel Tokyos võitis ta hõbeda norralase Jakob Ingebrigtseni järel. Cheruiyot on neljakordne Teemantliiga võitja 1500 meetri jooksus (2017, 2018, 2019, 2021). https://www.eurosport.com/athletics/timothy-cheruiyot_prs426202/person.shtml Timothy Cheruiyot Rahvusvahelise Kergejõustikuliidu kodulehel (inglise)
Detroit Tigers

Detroit Tigers pesapalliliiga Major League Baseballi (MLB) klubi, mis tegutseb USA-s Michigani osariigis Detroitis. See mängib American League'i Keskdivisjonis. Klubi asutati 1894. aastal ja algselt mängis see Western League'is. 1901. aastal oli see American League'i üks asutajaklubisid. See on vanim siiani tegutsev American League'i klubi, mis on kogu oma tegevuse ajal baseerunud ühes linnas ja kandnud sama nime. Detroit Tigers on võitnud World Seriesi kokku neljal korral (1935, 1945, 1968, 1984) ja American League'i üheteistkümnel korral (viimati 2012. aastal). Viimati osales Tigers World Seriesil 2012. aastal, kui kaotati San Francisco Giantsile. Aastatel 1969–1997 mängis Tigers American League'i Idadivisjonis, mis võideti kolmel hooajal. Alates 1998. aastast kuulutakse Keskdivisjoni, mis on võidetud neli korda (aastatel 2011–2014). 2003. aasta põhiturniiril saavutas Tigers vaid 43 võitu (26,5% kõikidest mängudest), mis oli liigas halvim tulemus pärast 1962. aastast. Klubi ajaloo kuulsamad mängijad on olnud Ty Cobb, Hank Greenberg, Al Kaline ja Miguel Cabrera. Alates 2000. aastast on Tigersi koduväljak olnud Comerica Park. Enne seda oli klubi koduväljak olnud Tiger Stadium, mis oli rajatud 1912. aastal. World Seriesi võidud (4): 1935, 1945, 1968, 1984 American League'i võidud (11): 1907, 1908, 1909, 1934, 1935, 1940, 1945, 1968, 1984, 2006, 2012 Idadivisjoni võidud (3): 1972, 1984, 1987 Keskdivisjoni võidud (4): 2011, 2012, 2013, 2014 Detroit Tigers MLB kodulehel Detroit Tigers. Baseball-reference.com
Detroiti pitsa

Detroiti pitsa on pitsasort, mille põhikoostisse kuuluvad Wisconsini juust ja tomatikaste. Detroiti pitsa on ristkülikukujuline ning paksu, krõbeda ja nätske põhjaga. Traditsiooniliselt küpsetatakse pitsat autode õli kogumiseks või muuks tööstuslikuks otstarbeks mõeldud terasest plaatidel. Detroiti pitsa arenes välja 20. sajandi keskel USA Michigani osariigis Detroitis ja see levis ülejäänud USA-sse 2010. aastatel. Detroiti pitsa on Detroiti toidukultuuri üks ikoone. Rector, Sylvia (23. jaanuar 2011). "Shortage of steel pans has Detroit-style pizza makers scrambling". Detroit Free Press. Originaali arhiivikoopia seisuga 21. juuli 2012. Vaadatud 23. novembril 2012.
Hawaii pitsa

Hawaii pitsa on pitsasort, mille põhikoostisse kuuluvad tomatikaste, sink, ananass ja juust. Arvatavasti valmistas esimese Hawaii-nimelise pitsa 1962. aastal Kanadasse rännanud kreeklane Sam Panopoulos (1934–2017), kes pidas Ontario provintsis Chathamis restorani. Hawaii pitsat inspireeris teda tegema restoranis pakutud Hiina toidud, kus sageli kasutati soolase ja magusa kombinatsiooni. Pitsa sai nime Hawaii järgi, kus kasvatatakse suurel hulgal ananasse. 1999. aastal oli Hawaii pitsa Austraalias kõige populaarsem pitsasort, kus see moodustas kõikidest müüdud pitsadest 15%. Kuigi Hawaii pitsa pärineb 1960. aastatest, siis valmistati juba 1950. aastatel Saksamaal Hawaii-stiilis röstsaia (Toast Hawaii). "Kuidas tekkis komme lisada pitsa peale ananassi?". tarbija24.postimees.ee. 4.5.2017. Vaadatud 14.7.2022
Njuksenitsa rajoon

Njuksenitsa rajoon on 2. järgu haldusüksus (rajoon) Venemaal Vologda oblasti idaosas. Selle keskuseks on Njuksenitsa küla. Piirneb põhjas Arhangelski oblastiga. Rajoon jaguneb halduslikult 4 kohalikuks omavalitsuseks. Rajoonis on 129 asulat. Rajoon moodustati 1924. aastal. 2021. aastal oli rajoonis 8291 elanikku. 1989. aastal oli rajooni elanike arv 13 287. http://www.nuksenitca.ru/
Salosaar

Salosaar (ka Salusaar) on asustamata saar Lämmijärves. Saar jääb Võrumaale Setomaa valla Beresje küla alale.
Jonathan Hogg

Jonathan Lee Hogg (sündinud 6. detsembril 1988 Middlesbrough's) on Inglismaa jalgpallur, kes mängib keskpoolkaitsjana Inglismaa esiliigaklubis Huddersfield Town. Aastatel 1997–2002 kuulus ta Middlesbrough' noortesüsteemi. Seejärel liitus ta Aston Villaga. Aston Villa põhimeeskonnas debüteeris ta 19. augustil 2010 UEFA Euroopa Liiga kvalifikatsiooniringis Viini Rapidi vastu. Inglismaa kõrgliigas debüteeris ta sama aasta 13. novembril mängus Manchester Unitedi vastu. Hooaja 2009/10 keskel oli ta Aston Villast lühikest aega laenul Inglismaa tugevuselt neljanda liiga klubis Darlington. Hooaja 2010/11 teises pooles oli ta laenul Inglismaa esiliigaklubis Portsmouth. 2011. aasta augustis sõlmis ta kolmeaastase lepingu Inglismaa esiliigaklubiga Watford. Seal mängis ta kaks hooaega. 2013. aasta juulis siirdus ta Hudddersfield Towni. Aastatel 2017–2019 mängis ta Hudddersfield Towniga kaks hooaega Inglismaa kõrgliigas. 2021. aastal valiti Hogg Hudddersfield Towni aasta mängijaks. "Official: Hogg signs for Hornets". Watford Football Club. 27. august 2011. Originaali arhiivikoopia seisuga 17. september 2012. Vaadatud 27. augustil 2011.
Ootus

Ootus on organismide üldine omadus olla valmis saabuvaiks muutusteks. Omadust on lähemalt uurinud Robert Rosen ja Mihai Nadin. Ootust on nimetatud ka eelheiastuseks. prognoos Rosen, Robert 1985. Anticipatory Systems: Philosophical, Mathematical and Methodological Foundations. New York: Pergamon Press. [2. trükk 2012.] Nadin, Mihai (ed.) 2016. Anticipation: Across Disciplines. Springer. Leht, Raivo 1988. Sihiks konstruktiivne kronobioloogia. Schola Biotheoretica 14: 56–59. (Lk. 58.)
Tom Bradshaw

Thomas William Bradshaw (sündinud 27. juulil 1992 Shrewsburys) on Inglismaal sündinud Walesi jalgpallur, kes mängib ründajana Inglismaa esiliigaklubis Millwall. Ta alustas klubikarjääri Walesi klubis Aberystwyth Town. 2009. aasta mais liitus ta Inglismaa tugevuselt neljanda liiga klubiga Shrewsbury Town. 2014. aasta juunis sõlmis ta kaheaastase lepingu Inglismaa tugevuselt kolmanda liiga League One'i klubiga Walsall. Ta mängis seal kaks hooaega ja lõi mõlemal hooajal League One'is 17 väravat. 2016. aasta juulis sõlmis ta kolmeaastase lepingu äsja Inglismaa esiliigasse tõusnud klubiga Barnsley. Hooajal 2016/17 lõi ta Inglismaa esiliigas kaheksa väravat. Hooajal 2017/18 oli Bradshaw Barnsley suurim väravakütt (12 väravat, millest üheksa liigas), kuid Barnsley langes esiliigast välja. 2018. aasta augustis läks Bradshaw Barnsleyst laenule Millwalli. 2019. aasta jaanuaris läks ta sinna püsivalt üle. Tegemist oli väidetavalt Millwalli läbi aegade suurima üleminekuga (enne seda oli Millwalli suurim ost Paul Goddard 1989. aastal 800 000 naelsterlingi eest). Walesi jalgpallikoondises debüteeris Bradshaw 28. märtsil 2016 sõprusmängus Ukraina vastu. "Tom Bradshaw: Barnsley sign Walsall & Wales striker on a three-year deal". BBC Sport. 14. juuli 2016. Vaadatud 15. juulil 2016. "Tom Bradshaw: Millwall sign Barnsley striker on initial loan deal ahead of permanent move". BBC Sport. 23. august 2018. Vaadatud 24. augustil 2018. https://www.national-football-teams.com/player/63622/Tom_Bradshaw_1.html (vaadatud 14.7.2022)
Benik Afobe

Benik Tunani Afobe (sündinud 12. veebruaril 1993 Londonis) on Kongo Demokraatliku Vabariigi päritolu Inglismaa jalgpallur, kes mängib ründajana Inglismaa esiliigaklubis Millwall. 2001. aastal liitus ta Londoni Arsenali noorteakadeemiaga. Ta mängis Arsenali noortevõistkondades ning võitis hooajal 2009/10 Premier Academy League'i, kuid Arsenali põhimeeskonnas ei mänginud ta kordagi. Aastatel 2010–2015 oli ta Arsenalist laenul teistes Inglismaa klubides: hooajal 2010/11 League One'i klubis Huddersfield Town, hooajal 2011/12 esiliigaklubis Reading, hooajal 2012/13 esiliigaklubides Bolton Wanderers ja Millwall, hooajal 2013/14 esiliigaklubis Sheffield Wednesday ning hooaja 2014/15 esimeses pooles League One'i klubis Milton Keynes Dons. 2015. aasta jaanuaris sõlmis ta kahe ja poole aasta pikkuse lepingu Inglismaa esiliigaklubiga Wolverhampton Wanderers. Hooaja 2014/15 teises pooles lõi Afobe Inglismaa esiliigas 21 mänguga 13 väravat. 2016. aasta jaanuaris sõlmis ta lepingu Inglismaa kõrgliigaklubiga Bournemouth. Üleminekusumma oli väidetavalt 10 miljonit naelsterlingit, mis tegi Afobe Bournemouthi läbi aegade kallimaks ostuks. Esimese värava Inglismaa kõrgliigas lõi ta 16. jaanuaril 2016 mängus Norwich City vastu. Hooajal 2015/16 lõi Afobe Inglismaa kõrgliigas neli väravat. Hooajal 2016/17 jäi tema arvele kuus väravat. 2018. aasta veebruaris naasis Afobe hooaja lõpuni laenule Wolverhampton Wanderersi. 2018. aasta juunis sõlmis ta Wolverhampton Wanderersiga püsiva lepingu, kuid läks samal kuul laenule Inglismaa esiliigaklubisse Stoke City, kuhu läks 12 miljoni naelsterlingi eest 2019. aasta jaanuaris püsivalt üle. Hooajal 2018/19 lõi Afobe Inglismaa esiliigas kaheksa väravat. Hooajal 2019/20 oli ta Stoke Cityst laenul Inglismaa esiliigaklubis Bristol City ja hooajal 2020/21 Türgi kõrgliigaklubis Trabzonspor. 2021. aasta juulis läks Afobe Stoke Cityst laenule Millwalli. Hooajal 2021/22 tegi ta kuue aasta jooksul oma kõige edukama hooaja, kui lõi Inglismaa esiliigas 12 väravat. 2022. aasta juunis sõlmis ta Millwalliga püsiva lepingu. Aastatel 2008–2013 mängis Afobe Inglismaa noortekoondistes. 2010. aastal tuli ta Inglismaa 17-aastaste koondisega Euroopa omavanuste meistriks. Aastatel 2017–2018 mängis ta kuuel korral Kongo Demokraatliku Vabariigi jalgpallikoondises ning lõi ainsa värava 5. juunil 2017 sõprusmängus Botswana vastu. Wolverhampton Wanderers EFL Championship: 2017–18 Trabzonspor Türgi superkarikas: 2020 England U17 Euroopa kuni 17-aastaste meister: 2010 "Harry Kane? Wolves' Benik Afobe leads country's scoring charts". BBC Sport. 20. märts 2015. "AFC Bournemouth complete signing of Benik Afobe from Wolves". A.F.C. Bournemouth. 10. jaanuar 2016. Originaali arhiivikoopia seisuga 10. jaanuar 2016. "Striker becomes second signing in 24 hours". Stoke City F.C. Vaadatud 12. juunil 2018. "The 12 types of Premier League transfer that seem to happen every single year". The Daily Telegraph. Vaadatud 8. augustil 2018. "Benik Afobe joins Millwall". www.millwallfc.co.uk. 28. juuni 2022. Vaadatud 28. juunil 2022.  Benik Afobe – pildid, videod ja helifailid Wikimedia Commonsis
Ķītas

Ķītas on küla (skrajciems ehk hajaküla) Lätis Limbaži piirkonnas Umurga vallas. Küla asub valla lõunaosas Iesala jõe ääres. Külas asub Ķītase bussipeatus. Ķītas jääb Põhja-Vidzeme biosfääri kaitsealale. Vietvārdu datubāze Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS
Roperbeķi

Roperbeķi (ka Rotenbergi) on küla (mazciems) Lätis Limbaži piirkonnas Umurga vallas. Küla kujunes endise Roperbeķi mõisa keskuse juurde, mille häärberisse XIX sajandi lõpuaastatel vallakool rajati. Külas asub Rotenbergi bussipeatus. Roperbeķi asub Brasla jõe kaldal ja Zvejnieki järve lähistel. Asula jääb Põhja-Vidzeme biosfääri kaitsealale. Looduskaitse all on Roperbeķi mõisa tamm ümbermõõduga 5 meetrit. Aastal 2007 oli külas 10 elanikku. Vietvārdu datubāze Limbažu biblioteka Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Fred Kudu

Fred Kudu (4. jaanuar 1917 Pärnu – 29. september 1988 Tartu) oli eesti sportlane, spordipedagoog ja -tegelane. Ta oli Tartu Riikliku Ülikooli kehakultuuriteaduskonna ja Kääriku spordibaasi asutaja, Nõukogude Liidu mitmevõistlejate koondise vanemtreener ning olümpiakoondise treener viitel olümpiamängudel. Lõpetas Tartu Ülikooli 1940. aastal. Oli 1944–1950, 1952–1957, 1960–1965 TRÜ kehakultuuriteaduskonna dekaan, 1944–1950 ja 1951–1973 kergejõustikukateedri juhataja. 1964–1977 oli Fred Kudu NSV Liidu mitmevõistlejate koondvõistkonna peatreener. Tal on olnud üle kolmesaja õpilase, teiste hulgas ka Heino Lipp, Vilve Nummert (Maremäe), Rein Aun, Nikolai Avilov, Valter Külvet. Fred Kudu auks korraldatakse kümnevõistluse mälestusvõistlusi. Esimesed mälestusvõistlused peeti 1993. aastal Käärikul.[viide?] Ülejäänud mälestusvõistlused on korraldatud Tartus, kuid 1999. aastal olid need Kuressaares ja 2005. aastal Rakveres. 1992. aastal püstitati Käärikule tema auks mälestussammas. 1963 Kalevi auliige 1964 NSV Liidu teeneline treener 1964 Eesti NSV teeneline sporditegelane 1964 Kergejõustikuföderatsiooni auliige 1973 NSV Liidu Spordikomitee kuldne teenetemärk 1982 Saksamaa Liitvabariigi rahvusvaheliste treenerite auhind Fred Kudu memoriaal Fred Kudu stipendiumifond Biograafia ESBL-is
Oliņi

Oliņi (nõukogude perioodil Augstroze) on küla (mazciems) Lätis Limbaži piirkonnas Umurga vallas. Külas asub Oliņi bussipeatus. Oliņis asus Augstroze vallamaja. Asula jääb Põhja-Vidzeme biosfääri kaitsealale. Aastal 2007 oli külas 30 elanikku. Vietvārdu datubāze Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS
Piķi

Piķi on küla (mazciems) Lätis Limbaži piirkonnas Umurga vallas. Küla asub valla põhjaosas ja jääb Riiast 92 kilomeetri kaugusele. Asula jääb Põhja-Vidzeme biosfääri kaitsealale. Külas kasvavad Piķi mets-õunapuu ja Dzidrupjise tamm on looduskaitse all. Aastal 2007 oli külas 10 elanikku. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Veronese roheline

See artikkel räägib värvipigmendist. Värvitooni kohta vaata artiklit Veronese roheline (värvus). Veronese roheline on maalikunstnik Paolo Veronese auks antud nimetus maalipigmendile, mis võib tähendada üht järgnevaist: Vaskatsetoarseniit ehk Schweinfurdi roheline Kroomoksiidhüdraatroheline ehk Guignet' roheline ehk viridiaan Maaroheline ehk roheline muld (Verona maarohelist peeti parimaks, on ka sarnasus Paolo Veronese nimega) Algselt tähistas see nimetus sinisest ja kollasest pigmendist saadud värvisegu, mida kasutas oma maalides Paolo Veronese, või maalitehnikat, milles pliivalgega krunditud aluspinnale tehti alusmaaling plii-tinakollase, pliivalge ja vaserohelise seguga, seejärel kanti selle peale laseeriva kihina vaseresinaat vasesooladest, tärpentinist ja vahast. https://cameo.mfa.org/wiki/V%C3%A9ron%C3%A8se_green The Color of Art Pigment Database: Pigment Green, PG N. Eastaugh, V. Walsh, T. Chaplin. Pigment Compendium: A Dictionary and Optical Microscopy of Historical Pigments. Routledge, 2008 Véronèse green. - CAMEO An Artist, a Colour #4: Veronese Green. - Livius' Notes (blogi)
Veronese roheline (värvus)

See artikkel räägib värvitoonist. Värvipigmendi kohta vaata artiklit Veronese roheline. Veronese roheline (prantsuse keeles Vert Veronese, inglise keeles Veronese Green) on maalikunstnik Paolo Veronese järgi antud väljamõeldud värvinimetus, mis tähistab heledapoolset külma rohelist värvitooni, sarnast smaragd- või mündirohelisega. Eri tootjad on andnud välja õlivärve selles toonis, näiteks LeFranc&Bourgeois      (ftalotsüaniinrohelise ja tsinkvalge segu), Royal Talens - Rembrandti seeria      (ftalotsüaniinrohelise, bensimidasoolkollase ja titaanvalge segu), Leroux Couleurs          (koobaltaluminaatspinellsinise, heleda koobaltrohelise ja titaanvalge segu) ja Sennelier      (titaanvalge, ftalotsüaniinrohelise ja bensimidasoolkollase segu). https://codepedia.info/colors/paolo-veronese-green-hex-value-009b7d L'Intermédiaire des chercheurs et curieux : Notes and queries français : questions et réponses, communications diverses à l'usage de tous, littérateurs et gens du monde, artistes, bibliophiles, archéologues, généalogistes, etc. / M. Carle de Rash, directeur/.../. 1 janvier 1904 https://www.color-name.com/veronese-green.color https://icolorpalette.com/color/paolo-veronese-green Couleur à l'Huile Tube 40 ml Vert Paul Véronèse 615 VERT VÉRONÈSE. - Couleurs Leroux J. Bindé. La recette perdue du vert Véronèse. - Beaux Arts, 2 avril 2021
Iesalkāja

Iesalkāja (ka Iesalkājas) on küla (mazciems) Lätis Limbaži piirkonnas Umurga vallas. Küla asub valla põhjaosas Iesala jõe kaldal. Külas asub Iesalkāja bussipeatus. Asula jääb Põhja-Vidzeme biosfääri kaitsealale. Looduskaitse all on Lejasiesalkājase pajud. Vietvārdu datubāze Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS
Ј

Ј (ј) on kirillitsa täht, mis on kasutusel serbia, makedoonia, Kildini saami ja altai keele kirjutamisel. Makedoonia tähestikus on see 12. täht ja seda kasutatakse palataalse poolvokaali /j/ märkimiseks. See langeb kujult kokku ladina tähega J.
Sandhursti Kuninglik Sõjaväeakadeemia

Sandhursti Kuninglik Sõjaväeakadeemia (inglise keeles Royal Military Academy Sandhurst) on sõjaväekõrgkool Suurbritannias Sandhurstis.
Sillaots

Sillaots on eesti perekonnanimi. 2022. aasta 1. jaanuari seisuga oli Eestis perekonnanimi Sillaots 308 inimesel (145 mehel ja 163 naisel). Perekonnanimede levikult oli Sillaots meeste puhul 487. ja naiste puhul 458. kohal. Aino Sillaots, eesti kergejõustikutreener ja spordipedagoog (1935–2016) Eduard Sillaots, Eesti arhitekt ja sõjaväelane (1909–1938) Marta Sillaots, eesti kirjanik ja tõlkija (1887–1969) Peet Sillaots, eesti ajaloolane ja muuseumijuht (1920–1996) Tarmo Sillaots, eesti muusik (1976–) Tiit Sillaots, eesti looduskaitsetegelane (1947–2015) https://www.stat.ee/nimed/pere/Sillaots